
Orvosi folyamatok támogatása p-gráf módszertan alkalmazásával

Az egészségügyben nagyon sokszor előforduló probléma, hogy egy páciens számára a kezelőorvos több vizsgálatot is előír. Ezen vizsgálatok ütemezése a gyakorlatban ma úgy történik, hogy egy asszisztens a rendelkezésre álló időpontok közül ad ki a beteg számára egyet-egyet. Dolgozatomban egy olyan, adott beteg számára előírt vizsgálati listára adott ütemezési módszertant dolgoztam ki, amely hatékony megoldást nyújthat a betegek optimális időkiosztására. Megoldásom során a problémát folyamathálózat-szintézis eszközökkel valósítottam meg. A problémát adott számú vizsgálat, a vizsgálatokat egy-egy vizsgálati idő és különböző rendelési idők jellemzik. A megvalósított alkalmazás a vizsgálatok helyszíne közötti átérési időket is kezeli. Az optimalizálás eredményeként egy vizsgálati szekvenciát kapunk, amely egzakt tisztázza, hogy mely időpontban melyik vizsgálatra kell a betegnek mennie. A kidolgozott módszertan nagymértékben hozzájárulhat adott intézményben jegyzett betegáramlás jelentős javításához, ezzel időt és költséget megtakarítva az egészségügy számára.



